Diari Oficial de la Generalitat Valenciana


Sumari del DOGV 4441, del 17-02-2003 (2003/1551)

RESOLUCIÓ de 28 de gener de 2003, del Rectorat de la Universitat Jaume I de Castelló, per la qual s'anuncia per a la provisió pel sistema de lliure designació un lloc de treball de naturalesa funcionarial, grup A, sector administració general, tècnic/a superior jurídic.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1551


Data del document
:   28-01-2003

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * professió jurídica
    * professió administrativa
    * universitat
    * concurs administratiu

RESOLUCIÓ de 28 de gener de 2003, del Rectorat de la Universitat Jaume I de Castelló, per la qual s'anuncia per a la provisió pel sistema de lliure designació un lloc de treball de naturalesa funcionarial, grup A, sector administració general, tècnic/a superior jurídic. [2003/X1551]
  
Vacant un lloc de treball del grup A, sector administració general, tècnic/a superior jurídic, la provisió del qual s'ha d'efectuar pel sistema de lliure designació i d'acord amb el que disposa el text refós de la Llei de la Funció Pública Valenciana, i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera administrativa del Personal comprés en l'àmbit d'aplicació de la Llei de Funció Pública Valenciana, este Rectorat fent ús de les competències que legalment té conferides, resol convocar este procediment de provisió, d'acord amb les bases següents:
  
Primera. Participants
  
Podran participar en esta convocatòria els funcionaris de carrera del grup A, sector administració general, que presten serveis a la Universitat Jaume I, i estiguen en possessió de la Llicenciatura en Dret.
  
Segona. Presentació de sol·licituds
  
Les persones que desitgen prendre part en este procés selectiu hauran de fer-ho constar en el model de l'Annex, que serà facilitat al Servei de Recursos Humans.
  
Les persones interessades adreçaran les seues sol·licituds al Rectorat de la Universitat Jaume I de Castelló i les presentaran en el Registre General de la Universitat Jaume I en el termini de 20 dies hàbils, comptats des del sendemà de la publicació d'esta convocatòria en el Diari Oficial de la Generalitat Valenciana.
  
Les sol·licituds hauran d'anar acompanyades dels documents justificatius dels mèrits al·legats, excepció feta dels que figuren en l'expedient personal de les persones interessades.
  
Tercera. Lloc que es pot sol·licitar
  
Lloc de treball núm. 10904: tècnic/a superior jurídic.
  
Naturalesa: funcionarial.
  
Sector: administració general.
  
Requisits: grup A.
  
Complement de destinació: nivell 22.
  
Complement específic: E043.
  
Forma de provisió: lliure designació.
  
Requisits:
  
- Llicenciatura en Dret.
  
- Coneixements de valencià de nivell mitjà.
  
Funcions:
  
- Confecció d'informes als òrgans de govern.
  
- Defensa jurídica, si escau, de la universitat.
  
- Assistència tècnica als òrgans de govern.
  
Quarta. Comissió avaluadora
  
La comissió avaluadora de la present convocatòria, estarà integrada per:
  
President: el rector o persona que delegue.
  
Vocals: tres representants de la Universitat Jaume I.
  
Un membre per cada sindicat representat en la Junta de Personal del PAS
  
Secretari: el cap del Servei de Recursos Humans, o persona que delegue, que actuarà amb veu però sense vot.
  
La Comissió de valoració suplent tindrà la mateixa estructura.
  
El funcionament de la comissió avaluadora s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
La comissió avaluadora elevarà proposta de resolució al rector de la Universitat Jaume I, el qual a la vista d'esta resoldrà el procediment.
  
Cinquena. Resolució del procediment
  
Este procediment es resoldrà en un termini no superior a un mes, comptat des del sendemà de la data d'acabament del termini de presentació d'instàncies.
  
En la resolució d'esta convocatòria s'indicarà expressament la data d'inici dels terminis de cessament i presa de possessió.
  
Sisena. Recursos
  
Contra esta resolució, que esgota la via administrativa, es podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir del dia següent de la seua publicació.
  
No obstant això, les persones interessades poden interposar un recurs de reposició davant el rector en el termini d'un mes des del sendemà de la seua publicació; en este cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Contra els acords del tribunal de selecció es podrà interposar recurs d'alçada davant el rector en el termini d'un mes des del sendemà de la seua publicació o notificació, d'acord amb els articles 107 i següents de la Llei 30/1992, de 26 de novembre.
  
Castelló de la Plana, 28 de gener de 2003.- El rector: Francisco Toledo Lobo.
  
ANNEX
  
Model d'instància
  
Sol·licitud de participació en el procediment de lliure designació convocat per Resolució de la Universitat Jaume I de data
  
A) Dades del lloc:
  
Núm. Denominació
  
B) Dades personals:
  
Cognoms i nom:
  
Adreça:
  
Població: CP: Província:
  
Telèfon: DNI:
  
Antiguitat en l'administració:
  
Destinació actual:
  
Cos/Escala a què pertany:
  
Relació de documents que presente (marqueu-los amb una X):
  
1. Fotocòpia del DNI
  
2. Mèrits:
  
3. Certificats relatius a:
  
Antiguitat
  
Titulacions
  
Grau personal reconegut
  
Treball exercit
  
Cursos de formació i perfeccionament
  
Coneixement de valencià
  
Coneixement d'idiomes comunitaris
  
Altres mèrits
  
Altres certificats
  
Castelló de la Plana, ...........d.........................de 2003
  
RECTORAT DE LA UNIVERSITAT JAUME I